אזרחי הגה במקום תוכניות לייסודה של יהדות רוחנית חדשה, והאשראם היווה מעין מעבדה אנושית לבחינתה. הקהילה הביאה לארץ את שיטת "מעגלי הקשבה". בנוסף עסקה הקהילה במפגשי הידברות עם ערבים על בסיס רוחני, וייסדה את "מפגש השלום והזיכרון המשותף ליהודים ולערבים ביום הזיכרון, יום העצמאות והנכבה". קהילת המקום העניקה ליווי רוחני לחולים סופניים והכשירה מתנדבים בתחום, שקיבלו הדרכה רוחנית - יהודית, בודהיסטית ומדיטטיבית .
בהשפעת קהילות אחיות מהעולם, כדוגמת קהילת תמרה (Tamera) שבפורטוגל, ובעידוד אזרחי, פנו חברי הקהילה לבחון מחדש את נושא המשפחה והזוגיות בתוך קהילה אינטימית, ובפרט בחנו רעיונות של יחסי מין חופשיים בתוך הקהילה. ניסויים אלה לא התקבלו יפה על ידי חלק מבני קהילתו של אזרחי, שנמשכו באותם ימים אחר מורה רוחנית אחרת, קטיה סידר ממושב אודים. בשנת 2005 הודיע אזרחי על סיום הניסוי של הישיבאשראם ופירוק קהילת המקום. חלק מחברי הקהילה שרצו להמשיך באורח חיים של יחסי מין חופשיים עברו לחיות בקהילת תמרה בפורטוגל, ויחד עם אחרים הקימו את היוזמה להקמת "הכפר לחקר השלום" (PRV) .
בתקופתו בקהילת המקום הכיר אזרחי את בת זוגו כיום, דון שרי (אז בראונוויט), שהצטרפה אל הקהילה בשנת 2003 .
לאחר התפרקות קהילת המקום.
בשנת 2006 עברו אזרחי ובת זוגו לראש פינה, שם הקימו את "בית-הספר לאהבה וקבלה", המתמקד בהוראה של אהבה כאורח-חיים, פוליאמוריה ותרגול של רוחניות מינית, בהשראת מקורות קבליים ואחרים. במסגרת זו הוציא לאור את ספריו של דייוויד דיידה. בפתיח לאתר של בית-הספר הציג אזרחי את שיטתו: "...שואבת ממקורות קבליים ראדיקליים, שצונזרו על ידי הממסד הרבני וסומנו לרוב כ"כופרים". היא מתחברת מחדש לאנושות כולה, בלי הבדלי דת, לאום ומין. היא מתחברת מחדש לטבע הפראי שלנו, ולאסכולות רוח מהעולם כולו: טנטרה, שמאניזם, סופיזם, הינדואזם והבודהיזם. הקבלה שלנו מקבלת את האדם כולו, מהכתר ועד המלכות, לכן היא עוסקת הרבה גם במיניות — היסוד שרבים וטובים הסתבכו איתו קשות — ומכניסה גם אותו לאינטגרציה מלאה עם הלב והתודעה".
בראש פינה ניהלו אזרחי ודון מרכז רוחני בשם "בית מרחב-יה", שפעל כשלוש שנים. בשנת 2009 עבר יחד עם חלק מבני קהילתו, שנודעה בשם "השבט העברי המתחדש", למושבה יבנאל, ולאחר כשנה עברו אזרחי ודון לקיבוץ בית אורן, שם התגוררו עד 2019 .
בשנת 2011 הקימו תלמידיו של אזרחי את "נביעה - האקדמיה העברית של הרוח", בתל אביב. אזרחי ושותפו לדרך, השמאן העברי שמואל שאול, לימדו במקום את תפישתם ביחס לקיומה של דרך רוחנית עברית, הקרובה יותר לשמאניזם מאשר ליהדות של היום. אזרחי הדגיש בהרצאותיו את הצורך "לנקות את היהדות" משלושה גורמים שאותם הוא מכנה "שלושה וירוסים פוסט-טראומטיים שהשתלטו על המנגנון היהודי":
את השורש לתופעות הפוסט-טראומטיות הללו רואה אזרחי ברפורמה הפולחנית של יאשיהו מלך יהודה, אשר כפה מהפכה מונותאיסטית בכוח החרב, מהפכה שתרמה לדעתו של אזרחי לחורבנה של יהודה ולחורבן הבית הראשון. הטראומה של החורבן נטמעה בעם היהודי השב מן הגולה על ידי פעולותיהם של עזרא הסופר ומנהיגי שיבת ציון, אשר יצרו את יסודותיה של הדת 'היהודית', השונה מאוד מן המצע העברי הקדום עליה צמחה ושבסמליה ובשפתה היא משתמשת. את משנתו שטח אזרחי בהקדמה לספרו "חגיגה" ובחלקו הראשון של הרומן ההיסטורי "קדשה - שובן של כוהנות האהבה".
אזרחי העביר שתי עונות של שיעורי קבלה על זוגיות ואהבה בתוכנית "התחדשות" של ערוץ החיים הטובים, ופרסם מאמרים בירחון "חיים אחרים", באתר האינטרנט של ארגון "מהות החיים" ובאתר nrg של מעריב .
פעילותו כיום.
בשנת 2010 הוזמנו אזרחי ואשתו דון להרצות בכנס באריזונה, לצד מרצים ומורים למיניות מכל העולם, בהם מנטק צ'יה, באבא-דז ניקולס וברוס ליון. ב-2012 החלו שניהם ללמד בסמינרים של הארגון, המאגד מורים למיניות מודעת ולשמאניזם מיני מכל העולם, ומלמד ארבעה סמינרים שונים העוסקים בשמאניזם מיני והתפתחות התודעה .
ב-2013 הפך אזרחי למורה בכיר בארגון, ובמסגרת זו לימד בסמינרים ברחבי העולם – בישראל וביפן, בדרום אפריקה ובאירופה, במרכז אמריקה ובצפונה. אזרחי השתתף בכתיבת חלק מתוכני הסמינרים, פעל בהתנדבות בתפקידי ניהול עד 2021, והכשיר חלק גדול מהמורים בארגון כיום .
לצד פעילותו ב-איסטא, אזרחי משמש כשותף בבית הספר למסתורין Highden שבניו זילנד, ושותף להקמת Ashram of Love במלטה. במסגרת זו הוא עוסק בפקרטיקות של טקסים שמאניים-מיניים המשלבים שימוש בסמים פסיכדליים .
משנת 2019 הוא אינו מתגורר בישראל, ונודד בעולם במסגרת פעילותו. נכון ל-2022, הוא שותף להקמת כפר בפורטוגל, והוא מחזיק באזרחות פורטוגזית .
טענות לפגיעה מינית.
בכתבה שהתפרסמה ביוני 2022 בעיתון "הארץ", התראיינה אישה בשם רייצ'ל בנוגע לעדות שנתנה קודם לכן בפוסט בקבוצת פייסבוק. בכתבה תואר כיצד אזרחי לוקח חלק בתרגילים מיניים בסדנאות שהוא מעביר, תוך שהוא לא מוותר על מעמדו רב העוצמה כמנחה. רייצ'ל העידה כי בזמן שהשתתפה בסמינר איסטא שהנחה אזרחי באריזונה בשנת 2021, במסגרת תרגיל קבוצתי בו לקח חלק גם אזרחי עצמו, היא קפאה בזמן שצוותה לתרגיל זוגי עם אזרחי. היא מספרת כי בתרגיל אזרחי נגע בגופה בדרך בה היא לא הייתה מעוניינת. כמו כן, היא מספרת כי אזרחי צעק עליה במהלך התרגיל, מה שגרם לה למצוקה. לאחר מעשה, כשניסתה להתעמת עם אזרחי, הוא הכחיש את טענותיה לכך שנגע בה בצורה מינית שלא הייתה מעוניינת בה והפעיל עליה מניפולציה רגשית .
מעמדותיו.
גבריות ונשיות.
כתומך של סגנון הגבריות המהותני שמציע דייוויד דיידה כתב אזרחי: "ההתפתחות הרוחנית מצד אחד והסלידה שלנו מהמאצ'ואיזם מצד שני, גרמו לגברים רבים לפתח צדדים נשיים באישיותם (וזה חשוב מאוד)... אבל הנשים שלצדם מרגישות הרבה פעמים שאין פה אף גבר בסביבה, וזה מסב להן תסכול גדול", והוסיף כי "אישה עם פוטנציאל נשי גדול זקוקה להעניק את מתנת הנשיות שלה, להשתחרר, לחגוג, להיות ג'וּסית ומלאת תשוקה ולהתמסר... הנשיות שלה קשורה גם ליכולתה לשחרר מצבי רוח בעוצמות גדולות – לפעמים מתוקים כמו דבש ולפעמים כואבים כמו עוקץ הדבורה" .
יחסי מין בין מורה רוחני לתלמידיו.
אזרחי אינו שולל קשר רומנטי ומיני בין מורה רוחני לתלמידיו, בתנאים מסוימים ובשקיפות, זאת למרות שקשרים כאלה נחשבים לבעייתיים ובעלי פוטנציאל רב לפגיעה בתלמיד בשל פערי הכוחות בין המורה לתלמיד והסכנה שבניצול לרעה של יחסים אלה . בראיון שנתן בפברואר 2019 לפודקאסט "אם נרצה" פירט אזרחי על תפיסתו זו, ואף תיאר קשר כזה שהוא מנהל. לדבריו הוא את הקשר הוא התחיל לאחר שפנתה אליו תלמידה באחת מהסדנאות שהוא העביר וביקשה ליצור איתו קשר מיני. הוא מתאר כי ביקש אישור משתי מנחות הסדנה האחרות ומשקיבל אותו התחיל בקשר עם התלמידה .
משולש הדרמה ופגיעות מיניות.
במספר מאמרים עסק אזרחי בהיבטים שונים של ", מודל שפיתח הפסיכיאטר סטיבן קרפמן. במאמר שפרסם אזרחי באתרו במאי 2022, כתב אזרחי כי במקרים של פגיעה מינית צריך לבדוק האם המעשה הפסול נעשה מתוך כוונה או שנעשה בטעות. זאת מתוך הנחה שפגיעה מינית שנעשתה בטעות או בצורה לא מודעת היא פחות חמורה מכזאת שנעשתה בכוונה. כמו כן, אזרחי מדגיש שישנה אחריות משותפת של הפוגע ושל הנפגע על הדינמיקה שנוצרה ביניהם שהובילה לפגיעה ושלשני הצדדים יש אחריות משותפת על מה הפגיעה שקרתה. לבסוף, הוא הביע הסתייגות מאנשים המביעים תמיכה לא מסויגת באנשים המדברים ברשת האינטרנט על כך שנפגעו מינית (למשל, תנועת Me Too), משום שתמיכה לא מסויגת, לדעתו של אזרחי, לא פעם חוטאת לאמת.
פעילות אמנותית.
מוזיקה.
באפריל 2011 יצא לאור אלבומו הראשון של אזרחי, 'מתוהו ממש'. באלבום הלחין אזרחי טקסטים מקוריים לצד טקסטים מהמקורות. בהקלטת האלבום השתתפו יאיר דלאל, וחברים של אזרחי. שיר הנושא, 'מתוהו ממש', זכה לקאבר של להקת 'אורות' .
בספטמבר 2017 יצא אלבומו השני,Cosmic Snake.
צילום.
אזרחי עוסק בצילום אומנותי, בדגש על הקשר בין אירוטיקה, טבע, וציטוטים מהמקורות. אחד ממאפייני הצילומים של אזרחי הוא יצירת מנדלות מתמונות שלאנשים עירומים .
שירה וספוקן וורד.
באפריל 2020 יצא לאור האלבום 'מתפלש באור', ספוקן וורד של שירה ארוטית בליווי מוזיקלי.
מחיבוריו.
אזרחי השתתף בתרגום ובהוצאה לאור של ספרי דייוויד דיידה בעברית:
קומונדור
קומונדור (Komondor) הוא כלב שמירה הונגרי, הנמצא רבות בשימוש לשמירה על עדרים מפני טורפים. זהו כלב מאסיבי, חזק ונאמן לבעליו. חיצוניותו של הקומונדור הבוגר מטעה טורפים לחשוב שהוא כבשה, כך שהוא מאפשר להם להתקרב לעדר ואז תוקף.
היסטוריה.
מוצאו של הקומונדור הוא מכלבים טיבטים שהובאו להונגריה על ידי הקומנים השחורים במאה התשיעית לספירה לערך. ההונגרים פיתחו את הכלב במשך השנים כדי שיתאים להגנה על העדרים שלהם מפני הטורפים שהיו נפוצים אז במרכז אירופה, כדוגמת זאבים ודובים. ב-1920 הכלב הוצג לראשונה בתערוכות ובעקבות זאת הוצאו פריטים מהונגריה למדינות אירופאיות אחרות ולארצות הברית.
הקומונדור משמש עד היום בתפקידו המקורי הן בהונגריה והן בארצות אחרות.
הופעה.
הקומונדור מזכיר בהופעתו כלב הונגרי אחר, הפולי אם כי גדול ממנו משמעותית. הקומונדור הוא מאסיבי ושרירי, בעל ראש גדול ואף קצר, הגם שאינו פחות. אוזניו קטנות ולהן צורה של האות U. לקומונדור זנב קצר ותלוי.